128 

 fectum, quia Tiberius , casu an manibus eius im- 

 peditus, pi'ociderat; neque tamen peiiculo talis viri 

 mitigatus est, donec Haterius Augustam oraret, eius- 

 que curatissimis precibus protegeretur. 



XIV. Multa patrurn et in Augustam adulatio. 

 Alii parentem , alii matrem patriae appellandam : 

 plerique , ut nomini Caesaris adscribeietur « lub'ae 

 filius )) censebant: ille « moderandos feminarum ho- 

 nores « dictitans, » eàdemque se temperantià usu- 

 l'um in iis quae sibi ti'ibuerentur »; ceterum anxius 

 invidia, et muliebre fastigium in deminutionem sui 

 accipiens, ne lictorem quidem ei decerni passus est; 

 aramque adoptionis et alia huiuscemodi prohibuit. 

 At Germanico Caesari proconsulare imperium pe- 

 tivit, missique legati qui deferrent, simul moesti-ì 

 tiam eius ob excessum Augusti solarentur: quomi- 

 nus idem prò Druso postularetur, eà causa, quod 

 designatus consul Drusus praesensque erat. Candi- 

 datos praeturae duodecim nominavit , numerum ab 

 Augusto traditum; et hortante senatu ut augeret , 

 iureiurando obstrinxit se non excessurum. 



XV. Tum primum e campo comitia ad patres 

 translata sunt: nam ad eam diem , etsi potissima 

 arbitrio principis , quaedam tamen studiis tribuum 

 tìebant. Neque populus ademptum ius questus est , 

 nisi inani rumore; et senatus, largitionibus ac pre- 

 cibus sordidis exsolutus, libens tenuit, moderante 

 Tiberio ne plures quam quatuor candidatos commen- 

 daret , sine repulsa et ambitu designandos. Inter 

 quae , tribuni plebei petivere , ut proprio sumptu 

 ederent ludos, qui de nomine Augusti, fastis additi, 

 augustales vocarentur; sed decreta pecunia ex ae- 



